Sportster presteer in skiet, tennis en krieket | News24
Sportster presteer in skiet, tennis en krieket
Daniël du Toit (17), 'n gr. 11 leerling aan die Hoërskool De Aar, is as die Augustus-wenner van Noordkaap en Let's Play se Sportster van die Maand-kompetisie gekies vir sy puik prestasies in skiet, tennis en krieket.
Daniël speel vir sy skool se eerste krieket- en tennisspan. Hy het ook sy Noord-Kaap-kleure in tennis.
Hy is sedert 2016 deel van die junior Protea-skietspan, en hy is vanjaar die kaptein van die o.19 junior Protea-span.
Daniël het as deel van dié span by die 149ste Imperial-kompetisie in Engeland teen skuts van Engeland en Kanada geskiet.
Daniël het twee leuses – een vir die lewe en een vir sport. "As God vir jou is, wie kan teen jou wees?", en "Moed opgee is nie 'n opsie nie."
SuperSport is in Suid-Afrika as sportgesag gevestig.
Met so 'n sterk sportinvloed in die Suid-Afrikaanse mark is SuperSport perfek posisioneer om hierdie krag te ontgin en die publiek en maatskappye aan te vuur om werklik 'n verskil in die samelewing te maak.
SuperSport het opgemerk dat groot probleme bestaan wat die ontwikkeling van kinders strem omdat vaardighede wat deur speel, liggaamlike opvoeding en sport geleer word, ernstig ontbreek.
Die Let's Play-projek is in November 2005 gestig met die doel om bewustheid van ons maatskaplike situasie te verhoog enspeel, fisieke aktiwiteit en sport in skole aan te moedig.
Vir meer inligting, bel Lynne Landman by Z PR by 051-522-9574, of stuur 'n e-pos na supersport@zpr.co.za.